Lav et referat af nedenstående tekst:

Tekst:
Det er nok de færreste, der tænker over, at datoen i dag 24. juni, betyder, at der nu er seks måneder til jul, men netop halvårsdagen for julen bliver traditionen tro markeret i Frederikshavn. For her betyder 24. juni nemlig arrangementet Jul i Juni i hele byen. Hele 50 julemænd, nissemødre og nisser fra Danmark, Norge og Sverige er samlet og lørdag var der juleparade i gågaden. Og det var så her, at byens borgmester førte an i kanen i selskab med julemanden Santa Julle. - Det kan godt virke lidt anderledes at stå her med nissehue på i 25 graders varme, og der er da nok også nogle voksne, der vil sige, at det er for plat, personligt synes jeg, det er sjovt, fordi jeg kan se, der er juleglæde i øjnene på børnene, siger Dan Kobberup, der handelschef i handels- og virksomhedsforeningen, Frederik, Frederikshavn. Det er femte gang, der afholdes Jul i Juni i Frederikshavn, og det er foreningen Danske Julemænd, Nissemødre og Nisser, der er primus motor på arrangementet.

Referat:
Frederikshavns borgmester, Birgit S. Hansen, tøvede ikke, da den lokale julemand inviterede hende en tur i kanen; årsagen er simpel: Der er i dag et halvt år til jul.